PATVIRTINTA

Prienų „Revuonos“ pagr. mokyklos

direktoriaus 2019 m. rugpjūčio 30 d.

įsakymas Nr. (1.3)-V1- 143

**Prienų „Revuonos“ pagrindinės mokyklos Olweus programos**

**kokybės užtikrinimo planas**

**2019-2020 m. m.**

**I. Mokyklos aprašymas**

Prienų „Revuonos“ vidurinė mokykla įsteigta 1918-09-01, įregistruota 1995-03-02 Kauno apskrities viršininko administracijoje. Įregistravimo pažymėjimas A Nr. 000930. Mokyklos adresas – Dariaus ir Girėno g. 6, LT-59114 Prienai. Prienų „Revuonos“ pagrindinė mokykla yra viešasis juridinis asmuo, veikiantis kaip biudžetinė įstaiga, turintis sąskaitą banke, antspaudą; mokyklos savininkas – Prienų rajono savivaldybė, kodas 111107225, savininko teises įgyvendinanti institucija – Savivaldybės taryba, Laisvės a. 12, LT-59126 Prienai.

1995 m. kovo 2 d. mokyklai suteiktas „Revuonos“ vidurinės mokyklos vardas.

2013-2014 m. m. vykdant mokyklų tinklo pertvarką rajone, mokykloje nebebuvo formuojamos 11 ir 12 klasės, o mokyklos tipas bus Prienų „Revuonos“ pagrindinė mokykla, turinti jaunimo klases ir specialiojo ugdymo skyrių, vykdanti produktyvųjį mokymą. Tokia mokyklos struktūra vienintelė rajone, todėl įgyvendinant patyčių prevencijos programą Olweus, atsiranda tam tikrų sunkumų. Ypatingo dėmesio reikalauja darbo ir laisvalaikio organizavimas.

Pagrindinė mokyklos paskirtis – bendrosios paskirties mokykla, kitos paskirtys – suaugusiųjų mokymas (iki 8 klasės), bendrosios paskirties mokykla specialiųjų ugdymosi poreikių turintiems mokiniams, neformaliojo švietimo įstaiga. Mokykloje vykdomos programos:

* priešmokyklinio ugdymo programa;
* pradinio ugdymo programa;
* pagrindinio ugdymo programa;
* suaugusiųjų pagrindinio ugdymo programa;
* individualizuota pradinio ugdymo programa;
* individualizuota pagrindinio ugdymo programa;
* socialinių įgūdžių ugdymo programa;
* iki profesinio mokymo programa;
* Produktyviojo mokymosi programa..

Mokykla taip pat vykdo neformaliojo vaikų švietimo programas, mokymo sutartyse sutartus įsipareigojimus, užtikrina geros kokybės švietimą.

**2018-2019 m. m. veiklos analizė:**

**Kelti tikslai:**

1. Sumažinti patyčių mastą mokykloje 2%.

**Uždaviniai:**

1. Užtikrinti visų mokyklos darbuotojų aktyvų dalyvavimą MSG susitikimuose.

2. Pagal galimybes į mokomąsias programas integruoti patyčių prevencijos temas, skatinti klasių auklėtojus reguliariai vesti klasių valandėles.

3. Laikytis Olweus programos standarto reikalavimų, OPKUS plano, laiku pildyti reikalaujamus dokumentus.

4. Išanalizavus 2017 m. elektroninės apklausos rezultatus, imtis atitinkamų priemonių patyčių procentui sumažinti.

Mokykloje dirba 86 darbuotojai, iš jų 56 pedagoginiai, 20 kiti darbuotojai. Pastaraisiais metais mokytojų ir personalo kaita nebuvo labai didelė. Mokykloje dirba vaiko gerovės komisija, į kurios sudėtį įeina pagalbos vaikui specialistai: logopedė, psichologės, socialinės pedagogės, visuomenės sveikatos priežiūros specialistė, mokinių bei jų tėvų atstovai, mokinių klubo vadovė. Siekiant kurti saugią ir sveiką mokymosi aplinką, mokykla bendradarbiauja su Prienų miesto seniūnija, policijos komisariatu, Prienų rajono savivaldybės vaiko teisių apsaugos tarnyba, sveikatos priežiūros ir kitomis įstaigomis ir institucijomis be to, dalyvaujame įvairiuose projektuose bei programose.

„Revuonos“ pagrindinės mokyklos bendruomenė džiaugiasi ir didžiuojasi gautu sertifikatu, patvirtinančiu, kad mokykla yra OLWEUS vardo mokykla. Taip pat gautu interaktyviu ženkleliu, kuris puoš mokyklos svetainę. Olweus patyčių prevencijos programa mokykloje buvo diegiama nuo 2011m. spalio mėnesio iki 2012 m. gruodžio mėn. imtinai.

OPKUS mokykloje buvo diegiama 2013 m. iki 2018 m. 2014-10-03 d., 2016-09-05 d. ir 2018-08-08 d. mokyklai buvo suteiktas „Olweus mokyklos“ vardas 2018-2020 m. m. mokslo metams.

2018-2019 m m. mokykla toliau diegs Olweus programos kokybės užtikrinimo sistemą (toliau – OPKUS). Tai vadybos priemonė, kurios tikslas - išlaikyti Olweus patyčių prevencijos programos (toliau – Olweus programa) nuostatas ir užtikrinti programoje taikomų priemonių tęstinumą.

Mokykloje taikomos OPKUS priemonės reiškia sistemingą ir ilgalaikį požiūrį į patyčių prevenciją ir atitinka Olweus programos kokybės reikalavimus bei pačios mokyklos tikslus ir siekius, išdėstytus mokyklos kokybės plane. OPKUS bus integruota į visas įprastines mokyklos veiklas. Šiam tikslui yra parengiamas kokybės planas, kuris patvirtintas direktorės įsakymu ir skelbiamas mokyklos internetinėje svetainėje.

Sėkmingai integruojant OPKUS į bendrą mokyklos veiklą, ji tampa veiksminga patyčių prevencijos priemone. Tą parodė daugiametė mokyklos patirtis, atliekant elektroninę mokinių apklausą apie patyčias mokykloje. Jau eilę metų mokyklos patyčių atvejų procentas žymiai mažesnis nei Lietuvos vidurkis. Tik tinkamas ir išbaigtas Olweus programos įgyvendinimas yra būtina sąlyga pasiekti norimą kokybę ir gerus ilgalaikės veiklos, nukreiptos prieš patyčias mokykloje, rezultatus. Tinkamai įdiegus Olweus programą, iškyla nauji iššūkiai. Mokytojų, specialistų, visų darbuotojų ir vadovybės įgytas žinias ir įgūdžius reikia palaikyti ir toliau ugdyti. Patyčių prevencijos darbas mokykloje turi nuolat prisitaikyti prie mokyklos struktūrinių pokyčių, teisėtvarkos bei jaunimo kultūros kaitos. Tai yra ilgalaikė veikla, reikalaujanti daug laiko, pastangų, noro ir gebėjimų.

Elektroninės mokinių apklausos rezultatai parodo problemines vietas, į kurias sekančiais metais būna kreipiamas ypatingas dėmesys. Lyginant su 2017 m. patyčių procentas mokykloje sumažėjo 0,2 %. Tačiau nuo programos vykdymo pradžios jis sumažėjo 50%. Paanalizavus patyčių kitimą etapais, matome, kad jis sistemingai mažėjo.

















Patyčių pasitaikė 6, 7, 9 klasėse. Tačiau džiugu, kad vis daugiau mokinių apie tai pasipasakoja suaugusiems namuose arba mokykloje.



Rezultatų analizė rodo, kad daugiausia mokiniai patyčių patiria laiptinėse, kai eina iš kabineto į kabinetą, klasėse kai būna vieni be mokytojo, valgykloje, pakeliui iš mokyklos ar socialiniuose tinkluose.

Todėl šiuos mokslo metus pradėjome turėdami tikslą vesti užsiėmimus tėvams ir vaikams apie socialinių tinklų keliamus pavojus, stiprinant budėjimą valgykloje. Laiptinėse pakeisti situacijos praktiškai neįmanoma, nes jose kol mokiniai keliauja iš kabineto į kabinetą niekas nebudi. Tačiau mokykla įrengė 6 papildomas stebėjimo kameras, kurios leidžia identifikuoti įvykius ir imtis atitinkamų veiksmų. MSG nariams siūlysime peržiūrėti ir paanalizuoti filmą „Žemės žvaigždutė“

Pastebime, kad mokiniai dažnai patyčių vietas nurodo ne mokyklos teritoriją, kur įtakoti veiksmų mokytojai nelabai gali.

Be patyčių prevencijos programos Olweus mokykloje įgyvendinamos šios programos: tarptautinė programa **„**Zipio draugai**“** irankstyvosios prevencijos ir vaikų socialinių gebėjimų ugdymo programa „Įveikime kartu“, „Obuolio draugai“.

Darniai dirbant, nuolat analizuojant situaciją, praeitais mokslo metais pavyko pasiekti neblogų rezultatų. 2018 m. balandžio mėn. mokykloje vyko auditas, kurio metu buvo patvirtinta, kad mokykla, įgyvendindama Olweus programos kokybės užtikrinimo sistemą (OPKUS), laikosi visų Olweus programos standarto (OPS) ir Olweus programos Kokybės užtikrinimo sistemos (OPKUS) reikalavimų. Todėl mokykla jau trečią kartą sertifikuota Olweus vardo mokykla (2018-2020 m .m.).

**II. Mokyklos darbo su patyčiomis įsipareigojimai**

**Prienų „Revuonos“ pagrindinė mokykla dirba vadovaudamasi Lietuvos  Respublikos Švietimo įstatymu, Prienų „Revuonos“ pagrindinės mokyklos nuostatais, strateginiu ir metiniu veiklos planais, mokyklos darbo tvarkos taisyklėmis ir kitais teisės aktais. Siekiant sumažinti patyčių mąstą mokykloje, vadovaujamasi Lietuvos Respublikos Vaiko teisių apsaugos pagrindų įstatymu, Vaiko gerovės komisijos metiniu darbo planu,  Olweus programos standartu.**

Tikslas:

1. Pagal galimybes sumažinti patyčių taškų skaičių mokyklos teritorijoje.
2. Skatinti bendruomenės narius laiku pastebėti „kitokius“ vaikus, atkreipiant dėmesį į jų socializacijos mokykloje sėkmingumą.
3. Išlaikyti OLWEUS mokyklos vardą.

Uždaviniai:

1. Užtikrinti visų mokyklos darbuotojų aktyvų dalyvavimą kovoje su patyčiomis..

2. Tėvų susirinkimų, klasių valandėlių metu kalbėti apie socialiniuose tinkluose slypinčias patyčias.

3. Laikytis Olweus programos standarto reikalavimų, OPKUS plano, laiku pildyti reikalaujamus dokumentus.

**III. Užduočių, atsakomybių, laiko ribų, dokumentų šablonų ir procedūrų aprašas**

|  |  |  |  |  |
| --- | --- | --- | --- | --- |
| **Eil. Nr.** | **Veikla** | **Atsakingas** | **Dokumento šablonas ir procedūra** | **Kada pateikiamas dokumentas** |
|  | Patyčių taškų mokykloje tikslinimas | Direktorės pavaduotoja ugdymui, socialinė pedagogė, MSG rupelių nariai, Mokinių taryba | Mokinių tarybos susirinkimo forma R4, Mokyklos planas su pažymėtomis patyčių vietomis.  MSG protokolai | 2019- 09 mėn. |
|  | Sutarties su SPPC dėl OPKUS diegimo pasirašymas. | Direktorė, Olweus instruktorė D.D. Gasparavičiūtė. | Sutarties blanko užpildymas, suderinimas su instruktore, išsiuntimas į SPPC. | 2019 10 mėn. |
|  | MSG narių sąrašų tikslinimas | Direktorė, direktorės pavaduotoja ugdymui | Direktorės įsakymas | 2019 m. 09 mėn. |
|  | Koordinacinio komiteto narių tikslinimas. | Direktorė, direktorės pavaduotoja ugdymui | Direktorės įsakymas | 2019 m.09 mėn. |
|  | OPKUS diegimo metinio plano parengimas. | Direktorė, direktorės pavaduotoja ugdymui, MSG grupelių lyderiai | Direktorės įsakymas | 2019 m. 10 mėn. |
|  | MSG veiklos plano sudarymas, užsiėmimų grafiko sudarymas. | Direktorės pavaduotoja ugdymui, MSG lyderiai. | Direktorės įsakymas | 2019 m. 10 mėn. |
|  | Mokymai naujiems mokyklos darbuotojams | Direktorė, direktorės pavaduotoja ugdymui, Olweus instruktorė D.D. Gasparavičiūtė. | Naujų darbuotojų mokymo kursų forma R3 | 2019-10 mėn. iš karto po mokymų. |
|  | Mokyklos personalo susirinkimas, skirtas apžvelgti ir aptarti pagrindines mokykloje jau įgyvendintas ir numatytas prevencijos priemones | Direktorė | Darbuotojų susirinkimo atmintinė C4 (rudens semestras) | Iš karto po susirinkimo 2019 m. 10 mėn. |
|  | Olweus programos kokybės užtikrinimo plano  2019-2020 m. m. viešinimas mokyklos internetinėje svetainėje | Direktorės pavaduotojos ugdymui | Mokyklos internetinė svetainė www.**revuona**.prienai.lm.lt | Po plano aptarimo mokyklos personalo susirinkime |
|  | Mokytojų budėjimo grafiko sudarymas 2019-2020 m .m. I pusmečiui | Direktorė, direktorės pavaduotoja ugdymui | Budėjimo grafikas, direktorės įsakymas | 2019 m. 09 mėn. |
|  | Mokinių tarybos susirinkimas | Mokytojas, kuruojantis mokinių tarybos darbą, mokinių taryba | Mokinių tarybos susirinkimo forma R4 | Iš karto po susirinkimo 2019 m. 11 mėn. |
|  | Klasių tėvų susirinkimai (I pusmetis) | Klasių vadovai | Tėvų susirinkimo protokolas | Iš karto po susirinkimo |
|  | Klasių valandėlės (du kartus per mėnesį) | Klasių vadovai | Klasės valandėlės elektroniniame TAMO dienyne | Iš karto po klasės valandėlės |
|  | MSG užsiėmimai (kartą per du mėnesius) | MSG lyderiai | Mokymosi ir supervizijų grupės susirinkimo protokolas R1 | Iš karto po susirinkimo |
|  | Mokinių apklausa Olweus klausimynu (lapkričio mėn.) | Olweus instruktorė D.D. Gasparavičiūtė, direktorė, direktorės pavaduotojos ugdymui | Apklausos duomenys | Suvedus rezultatus |
|  | Spektaklis mokiniams prevencine tema | Direktorės pavaduotoja ugdymui D. Skučienė | Savaitės renginių planas, mokyklos veiklos planas. | Po spektaklio |
|  | Netradicinio ugdymo diena „Tolerancijos diena“. Pokalbių su tėvais ir vaikais diena | Pagalbos mokiniui specialistai | Savaitės renginių planas, mokyklos veiklos planas ugdymo planas. |  |
|  | Klasių vadovų atmintinės pildymas | Klasių vadovai | Klasių auklėtojo atmintinė C2 | 2019-12-15 |
|  | Mokytojo, kuruojančio mokinių tarybos darbą, atmintinės pildymas | Mokytojas, kuruojantis mokinių tarybos darbą | Atmintinė mokytojui, kuruojančiam mokinių tarybos darbą C3 | 2019-12-15 |
|  | Tėvų susirinkimas tema: „Socialinių tinklų pavojai“. | Psichologas | Tėvų susirinkimų aprašų lapai. | 2019-2020 m. m. I pusmetyje |
|  | Visuotinis mokinių tėvų susirinkimas „Mokinių apklausos Olweus klausimynu“ rezultatų pristatymas | Olweus instruktorė D.D. Gasparavičiūtė, direktorė | Susirinkimo protokolas | Iš karto po susirinkimo 2020 m. 02-03 mėn. |
|  | Klasių tėvų susirinkimai (II pusmetis) | Klasių vadovai | Tėvų susirinkimo protokolas | Iš karto po susirinkimo |
|  | Mokinių tarybos susirinkimas | Mokytojas, kuruojantis mokinių tarybos darbą, mokinių taryba | Mokinių tarybos susirinkimo forma R4 | Iš karto po susirinkimo 2020 m. kovo mėn. |
|  | Mokytojų budėjimo grafiko sudarymas 2019-2020 m. m. II pusmečiui | Direktorė, direktorės pavaduotoja ugdymui | Budėjimo grafikas | 2020 m. 02 mėn. |
|  | Klasių vadovų atmintinės pildymas | Klasių vadovai | Klasių auklėtojo atmintinė C2 | 2019-04-30 |
|  | Direktoriaus atmintinės pildymas | Direktorė | Direktoriaus atmintinė C1 | Iki audito/palaikomojo susitikimo |
|  | Mokytojo, kuruojančio mokinių tarybos darbą, atmintinės pildymas | Mokytojas, kuruojantis mokinių tarybos darbą | Atmintinė mokytojui, kuruojančiam mokinių tarybos darbą C3 | 2020-04-30 |
|  | Mokyklos personalo susirinkimas, skirtas apžvelgti ir aptarti pagrindines mokykloje jau įgyvendintas ir numatytas prevencijos priemones | Direktorė | Darbuotojų susirinkimo atmintinė C4 (pavasario semestras) | Iš karto po susirinkimo 2020 m. 06 mėn. |
|  | Patyčių registracijos žurnalo įrašų analizė. | Direktorė, direktorės pavaduotoja ugdymui, mokyklos bendruomenė | Nuobaudų kopėčių taikymas, patyčių atvejų registracijos žurnalo protokolai | Nuolat |
|  | Koordinacinio komiteto susirinkimas. | Direktorė, direktorės pavaduotoja ugdymui | Susirinkimo protokolai | Du kartus metuose |
|  | Tėvų susirinkimai klasėse: „Kaip pozityviai bendrauti su savo vaiku?“ , „Sveika ir saugi gyvensena“, „Laikomės bendrų susitarimų“, "Konfliktai ir jų valdymas”, ,,Tėvų ir mokytojų bendradarbiavimas – raktas į sėkmę“, ,,Idėjų bankas“, ,,Vaikų socialinių įgūdžių ugdymas“, “Mikroklimatas klasėje“, „Šeima – artimiausia vaikui nemokyklinė socialinė aplinka“, ,,Tėvų ir mokytojų bendradarbiavimas:  dirbame tam, kad sudomintume gyvenimu... “, „Ar gerai pažįstu savo vaiką?“, „Pokalbiai su savo vaiku. “, „Mano tikslai, planai ir svajonės“. | Psichologė | Tėvų susirinkimų aprašų lapai | Metų eigoje |
|  | Tyrimai: „Aš klasės aplinkoje“, Tyrimas „Mano savijauta klasėje“. | Klasės mokytoja | Tyrimų medžiaga | Metų eigoje |
|  | Projektas,, Ar mokykloje man gera?“ (3 kl.) | Klasės mokytoja | Informacija mokyklos internetinėje svetainėje | Metų eigoje |
|  | Klasių valandėlės: ,,Gerbk save ir kiti tave gerbs“, ,,Kada elgesys drąsus, o kada agresyvus?“, „Kaip išvengti konfliktų?“, „Nuomonės išsiskyrė, ką daryti?“, „Patyčioms tariame ne“, ,,Kaip spręsti problemas?“, „Ką reiškia būti tolerantiškam?“, „Lyčių skirtumai, klasėje kylančios problemos”, ,,Kaip aš galiu prisidėti prei patyčių mažinimo mokykloje?”, “Kaip reaguoti į patyčias: efektyvūs  ir neefektyvūs reagavimo būdai“, „Aš nesityčioju – o tu?“, „Kokie žodžiai žeidžia?“, „Lygios galimybės ir diskriminacija. Ar nesityčiojame iš kitokių?“, ,,Ką reiškia pritapti?“, „Aš ir Facebook“, „Kibernetinės patyčios“, ,,Ką daryti, kai labai supykstu?“, ,,Ar moku atsakyti už savo veiksmus ir žodžius?“ir kt. | Klasių vadovai | Informacija TAMO | Metų eigoje |

Planas parengtas 2018–2019 mokslo metams. Planas tvirtinamas mokyklos direktoriaus ir įsigalioja nuo patvirtinimo datos. Planas skelbiamas mokytojų ir aptarnaujančio personalo bei mokinių tėvų susirinkimuose, mokyklos internetiniame puslapyje www.revuona.**prienai**.lm.lt/